ΠΡΑΞΗ …..η  …………… …./10/2026

Του συλλόγου διδασκόντων του ……ου Ειδικού Δημοτικού /Νηπιαγωγείου ………………………………

	ΘΕΜΑ:
	«Ειδική συνεδρίαση για τον συλλογικό προγραμματισμό της σχολικής μονάδας, σχολικού έτους 2026 - 2027».


Στο γραφείο συνεδριάσεων του ……ου Ειδικού Δημοτικού/Νηπιαγωγείου …………………………………………………………………….., ο Σύλλογος Διδασκόντων συνήλθε  σήμερα, ημέρα ………………. ……./10/2026  και ώρα ………… σε ειδική συνεδρίαση, ύστερα από πρόσκληση του Διευθυντή/ντριας/Προϊσταμένης/ου, με θέμα: 

«Συλλογικός προγραμματισμός της σχολικής μονάδας για το τρέχον έτος»
Η συνεδρίαση ξεκίνησε με ενημέρωση από την/τoν Διευθύντρια/ντή – Προϊσταμένη/ο του Σχολείου, για την κείμενη νομοθεσία και συγκεκριμένα: 1. Τον Νόμο 4823/2021 (ΦΕΚ  136/03.08.2021), 2. Την εγκύκλιο 114708/ΓΔ4/12.10.2023 «Χρονοδιάγραμμα εφαρμογής του Συλλογικού προγραμματισμού για το σχολικό 2023-2024», 3. Τον Νόμο 4692/2020 (ΦΕΚ 111/12.06.2020, 4. Το Φ.Ε.Κ. 4189 / 10-9-2021  5. Τις σχετικές οδηγίες του Ινστιτούτου Εκπαιδευτικής Πολιτικής (ΙΕΠ) που βρίσκονται στην ηλεκτρονική διεύθυνση : https://www.iep.edu.gr/taftotita-axiologisis-scholikon-mona/ 6. Τις εγκυκλίους με Αρ. Πρωτ.: Φ7/117148/Δ1/08.09.2026 και Φ7/117097/Δ1/08.09.2026, 7. Την ενημέρωση από τον/την αρμόδιο/α Σύμβουλο Εκπαίδευσης.

Ακολούθησε γόνιμη και δημιουργική διαλογική συζήτηση, κατά την οποία κατατέθηκαν και εκφράστηκαν απόψεις, ιδέες και κείμενα στο Σύλλογο Διδασκόντων.
Όλα τα παραπάνω έλαβε υπόψη του ο Σύλλογος Διδασκόντων για να αποφασίσει. 

Ως εκ τούτων αποφασίζει ομόφωνα (ή κατά πλειοψηφία) για τον Συλλογικό προγραμματισμό, τους στόχους και τα σχέδια δράσης, καθώς και τη συγκρότηση των ομάδων με τη συλλογική ευθύνη του Συλλόγου Διδασκόντων, ως εξής:

	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Ανάπτυξη της συνεργασίας με μέλη της επιστημονικής κοινότητας που μελετούν τεκμηριωμένες επιστημονικά πρακτικές για παιδιά με αναπηρίες ή/και ειδικές ανάγκες.
	Παιδαγωγική - μαθησιακή λειτουργία

Άξονας 1

Διδασκαλία,

μάθηση,

αξιολόγηση 
	Ενίσχυση της κοινωνικής και σχολικής υποστήριξης των μαθητών/τριών με αναπηρία και των οικογενειών τους, σε κλίμα ισοτιμίας, ασφάλειας και σεβασμού. Ανάδειξη επιστημονικά τεκμηριωμένων πρακτικών και σύγχρονων εκπαιδευτικών προσεγγίσεων για ποιοτική και δίκαιη εκπαίδευση. Εξασφάλιση των αναγκαίων υλικών και παιδαγωγικών προϋποθέσεων, αξιοποίηση της σύγχρονης επιστημονικής γνώσης και προώθηση των εκπαιδευτικών και κοινωνικών δικαιωμάτων των μαθητών/τριών.
	Οι οικογένειες μαθητών με αναπηρίες εξαρτώνται σε μεγάλο βαθμό από τη δημόσια εκπαίδευση. Η συρρίκνωση ή κατάργηση δομών ειδικής αγωγής τούς στερεί το δικαίωμα να προσφέρουν στα παιδιά τους την ειδική εκπαίδευση που έχουν ανάγκη, ως οργανικού μέρους του δημόσιου και δωρεάν εκπαιδευτικού συστήματος.

Η διδασκαλία, βασισμένη σε επιστημονική τεκμηρίωση ανταποκρίνεται στις ανάγκες των μαθητών με αναπηρία και ενισχύει τη γνωστική, κοινωνική, συναισθηματική και προσαρμοστική τους ανάπτυξη.

	Πηγή τεκμηρίωσης: «Ανάγκη που προέκυψε κατά τη σχολική χρονιά»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Το ολοήμερο σχολείο χώρος μάθησης, δημιουργικής παιδαγωγικής λειτουργίας και κοινωνικής ανάπτυξης. Διεκδίκηση για ένα δημόσιο, δωρεάν και ποιοτικό ολοήμερο για όλα τα παιδιά.
	Παιδαγωγική - μαθησιακή λειτουργία

Άξονας 2

Σχολική διαρροή, φοίτηση 
	Ανάδειξη της αναγκαιότητας του Ολοήμερου για τη στήριξη των παιδιών και των οικογενειών τους. Προβολή των πραγματικών μορφωτικών, κοινωνικών και παιδαγωγικών αναγκών των παιδιών με ειδικές εκπαιδευτικές ανάγκες σε ασφαλείς και κατάλληλες υποδομές. 

Διεκδίκηση αξιοπρεπών και παιδαγωγικά κατάλληλων συνθηκών εργασίας για τους εκπαιδευτικούς με κρατική χρηματοδότηση.

Μέριμνα προγραμμάτων δημιουργικών δραστηριοτήτων που αναπτύσσουν κοινωνικές και συναισθηματικές ικανότητες.
	Η ανάγκη διερεύνησης της αντίληψης εκπαιδευτικών και γονέων για το ολοήμερο σχολείο για βελτίωση της καθημερινής σχολικής ζωής ώστε να ανταποκρίνεται στις ανάγκες των παιδιών, για  ξεκούραση, σίτιση, κοινωνικοποίηση, δημιουργική έκφραση, συνεργασία, παιχνίδι και υποστήριξη.

Η επιδίωξη ενός ασφαλούς υποστηρικτικού σχολικού περιβάλλοντος στο οποίο οι μαθητές/τριες να συμμετέχουν ενεργά και ισότιμα, εξασφαλίζοντας άρση κοινωνικών ανισοτήτων.

	Πηγή τεκμηρίωσης: «Ανάγκη που προέκυψε κατά τη σχολική χρονιά»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Επιστημονική τεκμηρίωση και αξιοποίηση γνώσης και εμπειρίας για μια αποτελεσματική Ειδική Αγωγή, με επίκεντρο τις ανάγκες και τα μορφωτικά δικαιώματα των μαθητών/τριών
	Παιδαγωγική - μαθησιακή λειτουργία

Άξονας 3

Σχέση μεταξύ μαθητών/τριών
	Ενίσχυση της φωνής, της συμμετοχής και των δικαιωμάτων των μαθητών/τριών και των οικογενειών τους.

Ανάπτυξη βιωματικών, συνεργατικών και συμμετοχικών πρακτικών μάθησης.

Ενίσχυση της συνεκπαίδευσης, της αλληλοαποδοχής και των σχέσεων μεταξύ μαθητών/τριών με και χωρίς αναπηρία.

Δημιουργία κατάλληλων συνθηκών, υποδομών, ολιγομελών τμημάτων και σταθερού προσωπικού για αποτελεσματική ειδική εκπαίδευση.

Ενδυνάμωση των εκπαιδευτικών μέσω συλλογικού αναστοχασμού, συνεργασίας και επιμόρφωσης.
	Το κοινωνικό, οικονομικό, πολιτισμικό πλαίσιο επηρεάζει τις παιδαγωγικές σχέσεις και τη μαθησιακή πορεία των μαθητών με ειδικές εκπαιδευτικές ανάγκες. Με τη συνεργατική διδασκαλία και συνεκπαίδευση ευνοούνται η ουσιαστική και ποιοτική μάθηση, η ανάπτυξη των αναγκαίων παρεμβάσεων, η ανάπτυξη των διαπροσωπικών και διομαδικών σχέσεων, η ενδυνάμωση και αυτοεκτίμηση. Η συλλογική δράση των εκπαιδευτικών, ο διάλογος, ο αναστοχασμός στηρίζουν ένα δημοκρατικό σχολείο για όλα τα παιδιά, χωρίς ανισότητες.

	Πηγή τεκμηρίωσης: «Ανάγκη που προέκυψε κατά τη σχολική χρονιά»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Διερεύνηση των ουσιωδών σχέσεων που αναπτύσσονται μεταξύ εκπαιδευτικών και μαθητών. Παιδαγωγικά προτάγματα, αντιλήψεις, διαχείριση συγκρούσεων, επιπτώσεις στο σχολικό κλίμα.
	Παιδαγωγική - μαθησιακή λειτουργία

Άξονας 4

Σχέση μεταξύ μαθητών-εκπαιδευτικών 
	Διερεύνηση διαχείρισης συγκρούσεων και των επιπτώσεών τους στο κλίμα της τάξης. Ανίχνευση της επίδρασης των τρόπων αποτίμησης της μαθησιακής διαδικασίας στην αυτοεικόνα, τα μαθησιακά κίνητρα και τη σχέση τους με το σχολείο και τους εκπαιδευτικούς. Αποτίμηση πρακτικών διαχείρισης συγκρούσεων και ανατροφοδότησης, με έμφαση στις επιπτώσεις τους στην ανάπτυξη, τη μάθηση και τις σχέσεις στο σχολείο. Ανάδειξη υποστηρικτικών παιδαγωγικών πρακτικών και συνεργασία σχολείου, οικογένειας και ειδικών.
	Οι σχέσεις εκπαιδευτικών μαθητών επηρεάζονται από το σχολικό και κοινωνικό πλαίσιο, καθώς  και από τη συνεργασία με τους γονείς. Χρειάζεται να συζητήσουμε για τις συνθήκες ζωής των παιδιών, για τους όρους εργασίας των εκπαιδευτικών, για τους υποστηρικτικούς θεσμούς, την ασφάλεια των χώρων, τις υποδομές, για την ενίσχυση της Ειδικής Αγωγής και των Ειδικών Σχολείων, για τα προγράμματα παρέμβασης, για συλλογική διαχείριση συγκρούσεων, ώστε να διασφαλίζονται εμπιστοσύνη, ασφάλεια και φροντίδα.

	Πηγή τεκμηρίωσης: «Ανάγκη που προέκυψε κατά τη σχολική χρονιά»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Διερεύνηση των σχέσεων που διαμορφώνονται από  το κανονιστικό πλαίσιο που διέπει τη σχολική ζωή και την επικοινωνία των εμπλεκόμενων μερών. Διαχείριση συγκρούσεων.
	Παιδαγωγική - μαθησιακή λειτουργία

Άξονας 5

Σχέσεις σχολείου και οικογένειας 
	Με κοινό στόχο το δημόσιο δωρεάν σχολείο για όλους, οργανώνουμε συλλογικές συμμετοχικές δράσεις, κοινότητες αλληλεγγύης, συνεργασίας, δημιουργίας. Διεκδίκηση σύγχρονων, ασφαλών υποδομών, αντισταθμιστικών δομών, λιγότερων μαθητών ανά τμήμα και μόνιμων εκπαιδευτικών

Ενίσχυση του ρόλου του Συλλόγου Διδασκόντων. Προώθηση της δημοκρατίας, της αλληλεγγύης, της συλλογικότητας, της ειρήνης και του σεβασμού στη διαφορετικότητα.

Κριτική των πλατφορμών καταγγελιών και επιπτώσεών τους στη σχολική κοινότητα.
	Ουσιαστική και οριοθετημένη συνεργασία σχολείου–οικογένειας που δημιουργεί σχέσεις εμπιστοσύνης, συναισθηματική ασφάλεια και κοινή στήριξη του παιδιού. Συνεχής επικοινωνία και οργανωμένες συναντήσεις που θα συμβάλλουν στην αντιμετώπιση δυσκολιών και θα ενισχύουν τη συμμετοχή των γονέων στη σχολική ζωή. Απαιτείται παράλληλα, στήριξη των ευάλωτων οικογενειών, θεσμική προστασία των εκπαιδευτικών και διεκδίκηση μόνιμου προσωπικού, ασφαλών υποδομών και καλύτερων όρων φοίτησης.

	Πηγή τεκμηρίωσης: «Ανάγκη που προέκυψε κατά τη σχολική χρονιά»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Σχολείο και Θεσμικά όργανα διοίκησης.

Συλλογικότητα ή συγκεντρωτικά και μονοπρόσωπα όργανα; Διερεύνηση της σημασίας των συλλογικών διαδικασιών για τη δημοκρατική λειτουργία.
	Διοικητική λειτουργία

Άξονας 6

Ηγεσία, οργάνωση και διοίκηση της σχολικής μονάδας 
	Κριτική συζήτηση για τη θεσμική θωράκιση του Συλλόγου Διδασκόντων, έναντι  συγκεντρωτικών, γραφειοκρατικών πρακτικών και υποβάθμισης του παιδαγωγικού του ρόλου.

Διερεύνηση του τρόπου λήψης αποφάσεων στο σχολείο.

Υπεράσπιση του δημόσιου δημοκρατικού σχολείου με ελευθερία άσκησης του παιδαγωγικού και επιστημονικού έργου. Διερεύνηση ζητημάτων διαφάνειας, δημοκρατικού διαλόγου,  ουσιαστικής συμμετοχής όλων των εκπαιδευτικών σε όλα τα επίπεδα σχεδιασμού και αποφάσεων των σχολικών δράσεων.
	Αναγκαιότητα του Συλλόγου Διδασκόντων ως κυρίαρχου συλλογικού οργάνου λήψης αποφάσεων για  την οργάνωση και τον προγραμματισμό της σχολικής ζωής. 

Προώθηση πρακτικών συλλογικότητας, ισοτιμίας και αλληλεγγύης στην καθημερινή λειτουργία του σχολείου.

Προβολή της συλλογικής, παιδαγωγικής λειτουργίας και διοίκησης, έναντι της προώθησης ενός συγκεντρωτικού ιεραρχικού μοντέλου διοικητικού μάνατζερ, ενίοτε και αυταρχικού.

	Πηγή τεκμηρίωσης: «Ανάγκη που προέκυψε κατά τη σχολική χρονιά»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Γέφυρες Συνεργασίας Σχολείου-ΚΕΔΑΣΥ. Συστηματική επικοινωνία  και διεπιστημονική συνεργασία για ολιστική υποστήριξη μαθητών/τριών με αναπηρία ή/και ειδικές εκπαιδευτικές ανάγκες.
	Διοικητική λειτουργία

Άξονας 7

Σχολείο και κοινότητα
	Καταγραφή των απόψεων των εκπαιδευτικών που εργάζονται στα ΚΕΔΑΣΥ.

Βελτιστοποίηση συνεργασίας και κοινός σχεδιασμός παρεμβάσεων (ΕΠΕ) μεταξύ εκπαιδευτικών, ΕΕΠ/ΕΒΠ και των διεπιστημονικών ομάδων του ΚΕΔΑΣΥ, με σκοπό την ταχύτερη και εγκυρότερη υποστήριξη των μαθητών και των οικογενειών τους.

Ανάδειξη υπαρχόντων προβλημάτων: ακατάλληλες κτιριακές υποδομές, ελλιπής εξοπλισμός σταθμισμένων, σύγχρονων καθολικών εργαλείων, αύξηση αιτημάτων, έλλειψη επιμόρφωσης, υποστελέχωση - έλλειψη προσωπικού.
	Παρατηρείται η ανάγκη για: 

έγκαιρη συνεργασία, διευκόλυνση των γονέων στην προσέγγιση των διαγνωστικών δομών, ταχύτερος χρόνος ανταπόκρισης από τον εντοπισμό μιας ανάγκης μέχρι την έναρξη της διαδικασίας υποστήριξης, άμεση συσχέτιση των εκθέσεων αξιολόγησης με εφαρμόσιμες διδακτικές πρακτικές, σταθερά πρωτόκολλα επικοινωνίας, προγραμματισμένες συναντήσεις, κάλυψη όλων των επειγουσών περιπτώσεων αξιολόγησης/επαναξιολόγησης μαθητών με ειδικές εκπαιδευτικές ανάγκες. Ίδρυση ΕΔΥ σε κάθε σχολείο.

	Πηγή τεκμηρίωσης: «Ανάγκη που προέκυψε κατά τη σχολική χρονιά»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Ανταλλαγή απόψεων, συνεργασίες, υλικό, επιπτώσεις Τεχνητής Νοημοσύνης, δικαιώματα και ασφάλεια στο σχολικό περιβάλλον.
	Επαγγελματική ανάπτυξη εκπ/κών

Άξονας 8

Συμμετοχή των εκπαιδευτικών σε επιμορφωτικές δράσεις 
	Διερεύνηση της εισόδου της ΤΝ στην εκπαίδευση. Διαμόρφωση προτάσεων, πρακτικών και παιδαγωγικού πλαισίου αξιοποίησής της. Αξιολόγηση επιπτώσεών στην εκπαιδευτική διαδικασία, τα εργασιακά δικαιώματα, τις υποδομές, την ισότιμη πρόσβαση και την κοινωνική δικαιοσύνη. Κριτική ανάλυση των κινδύνων κοινωνικού ελέγχου, εξάρτησης, επιβολής προτύπων. Ο ρόλος των εκπαιδευτικών στην κατανόηση και αξιοποίηση της ΤΝ. Ενίσχυση της ελευθερίας άσκησης παιδαγωγικού έργου και της κριτικής σκέψης των μαθητών.
	Η ταχεία διάδοση της Τεχνητής Νοημοσύνης στην εκπαίδευση καθιστά αναγκαία τη συστηματική διερεύνηση των παιδαγωγικών, κοινωνικών και εργασιακών επιπτώσεών της. Απαιτείται η διαμόρφωση σαφούς παιδαγωγικού και ηθικού πλαισίου, πρακτικών οδηγιών και προτάσεων που θα διασφαλίζουν την ισότιμη πρόσβαση, την προστασία των δικαιωμάτων και την επιστημονική αυτονομία των εκπαιδευτικών. Παράλληλα, είναι κρίσιμη η ενίσχυση της κριτικής σκέψης των μαθητών και των σχέσεων στη σχολική κοινότητα. 

	Πηγή τεκμηρίωσης: «Ανάγκη που προέκυψε κατά τη σχολική χρονιά»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


	Τίτλος Σχεδίου
	Λειτουργία - Άξονας
	Σκοπός
	Τεκμηρίωση Αναγκαιότητας

	Η σημασία Λογοτεχνίας και Τέχνης στο σχολείο. Αξιοποίηση έργων σύγχρονης και κλασικής παιδικής λογοτεχνίας. Ο ρόλος των σχολικών βιβλιοθηκών και των υλικοτεχνικών υποδομών.
	Επαγγελματική ανάπτυξη εκπ/κών

Άξονας 9

Συμμετοχή σε εθνικά και ευρωπαϊκά προγράμματα
	Από το παραμύθι, στην ιστορία και τη γνώση. Ανάδειξη της συμβολής της λογοτεχνίας και της τέχνης στη γνωστική, κοινωνική, συναισθηματική, νοητική ανάπτυξη των μαθητών. Διερευνητική μελέτη και καταγραφή των σχολικών βιβλιοθηκών και του συνόλου των εκπαιδευτικών υλικοτεχνικών υποδομών. Ανάδειξη των σύγχρονων παιδαγωγικών προσεγγίσεων για την περαιτέρω αξιοποίησή  τους και συμβολή τους στη μαθησιακή διαδικασία.
	Σκοπός της ειδικής αγωγής είναι η παροχή εκπαίδευσης που ανταποκρίνεται στις ανάγκες των μαθητών/τριών, των οποίων οι αναπηρίες επηρεάζουν σημαντικά τη μάθησή τους. Βασική αρχή αποτελεί η αναγνώριση της ειδικής εκπαίδευσης ως ατομικού και ταυτόχρονα δημόσιου αγαθού αλλά και ως κοινωνικού δικαιώματος για όλους.

Η ενίσχυση, της Λογοτεχνίας, της Τέχνης, των βιβλιοθηκών και των εκπαιδευτικών υλικοτεχνικών υποδομών κρίνεται ζωτικής σημασίας για την βελτίωση των μορφωτικών αποτελεσμάτων. 

	Πηγή τεκμηρίωσης: «Ανάγκη που προέκυψε κατά τη σχολική χρονιά»

Συντονιστής/τρια: 

Υπόλοιπα μέλη ομάδας: 

	1.
	2.
	3.
	4.


Επιλέγουμε από τους παραπάνω άξονες, μόνο όσους είναι απαραίτητοι για τη σχολική μονά-δα, χωρίς τροποποιήσεις. (Σβήνουμε όσους άξονες δεν χρησιμοποιηθούν. Δεν προσθέτουμε τίποτε άλλο).
Για τον σκοπό αυτό συντάχτηκε το παρόν πρακτικό και αφού διαβάστηκε μεγαλόφωνα, υπογράφεται όπως ακολουθεί.  

	Η/Ο Διευθύντρια/ντής

Η/Ο Προϊστάμενη/ος

…………………………………….
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	


